सरकारी कॉलेजों में मिलेगी प्रतियोगी परीक्षाओं के लिए बेहतर कोचिंग
मोटीरकम देकर कोचिंग सेंटरों में प्रतियोगी परीक्षा की तैयारी करने वाले कॉलेज विद्यार्थियों के लिए अच्छी खबर है। जल्द ही विद्यार्थियों को सरकारी कॉलेजों में ही कोचिंग की सुविधा मिल सकेगी। कॉलेज शिक्षा निदेशालय ने इसके लिए तैयारी शुरू कर दी है। निदेशालय ने कॉलेजों से सुझाव भी मांगे हैं। हालांकि सरकारी कॉलेजों में भी विद्यार्थियों से शुल्क लिया जाएगा, लेकिन यह शुल्क कोचिंग सेंटर्स से काफी कम होगा।
उच्च शिक्षा विभाग ने कॉलेज निदेशालय को निर्देश जारी कर सरकारी कॉलेजों में विद्यार्थियों को कोचिंग की सुविधा देने के लिए कहा है। इस पर निदेशालय ने सभी कॉलेजों के प्राचार्यों को पत्र लिखकर पूछा है कि उनके कॉलेज मेें कितने विद्यार्थी कैंपस में ही कोचिंग लेना चाहते हैं। इसके बाद सरकारी कॉलेजों में विद्यार्थियों से कोचिंग के बारे में राय जानना तथा सूची बनाने का काम शुरू हो गया है।
इसके तहत सेल्फ फाइनेंस स्कीम में आरएएस, बैंक, नेट, स्लेट, एनडीए, आरपीएससी परीक्षाओं की तैयारी के लिए विद्यार्थियों को कॉलेज कैंपस में ही कोचिंग मिलेगी। हालांकि क्लासों में बाहर या किसी एजेंसी के मार्फत प्रशिक्षण होगा, इसकी राय स्पष्ट नहीं है। योजना से प्रदेश के 197 जिले के सभी सरकारी कॉलेजों के विद्यार्थियों को लाभ मिलेगा। कोचिंग कक्षाओं की सभी व्यवस्थाओं का जिम्मा प्राचार्य का होगा।
hin_Deva hin_Deva hin_Deva hin_Deva